## 

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ - ΤΑΥΡΟΥ**

**ΔΙΕΥΘΥΝΣΗ: ΚΟΡΑΗ 36 και ΑΓ. ΓΕΡΑΣΙΜΟΥ**

**Ημερομηνία: 4-12-2020**

Θέμα: «Εισήγηση προς την Οικονομική Επιτροπή για τη διαγραφή οφειλετών από βεβαιωτικούς καταλόγους»

Έχοντας υπόψη τους λόγους για τους οποίους η υπηρεσία μας μπορεί να προβεί σε διαγραφή,

1. Την παράγραφο 1 του άρθρου 174 του Ν.3463/06 «Κύρωση του Κώδικα Δήμων και Κοινοτήτων», όπου ορίζονται οι ακόλουθες περιπτώσεις ολικής ή μερικής διαγραφής:

δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων, τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή για το ίδιο είδος εσόδου και για το ίδιο πρόσωπο.

1. Την παράγραφο 2 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, η διαγραφή των χρεών γίνεται κατόπιν απόφασης του δημοτικού συμβουλίου και
2. Την παράγραφο 3 του άρθρου 174 του Ν.3463/06 «Κύρωση του Κώδικα Δήμων και Κοινοτήτων» σύμφωνα με την οποία, στους Δήμους που έχουν δική τους ταμειακή υπηρεσία, το Δημοτικό Συμβούλιο με αιτιολογημένη απόφασή του, μπορεί να απαλλάσσει τους οφειλέτες από τις προσαυξήσεις εκπρόθεσμης καταβολής, εφόσον η εκπρόθεσμη καταβολή οφείλεται:

α) στη μη επίδοση της ατομικής ειδοποίησης,

β) σε οικονομική αδυναμία που προήλθε από γεγονότα ανωτέρας βίας,

γ) σε υπαιτιότητα της υπηρεσίας.

δ) Την παρ. 3 του άρθρου 51, του Ν. 4647/2019, (ΦΕΚ 53/11-3-2020, ¨Στρατηγική αναπτυξιακή προοπτική των Ο.Τ.Α, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις», όπου … *βεβαιωμένες οφειλές από φόρους και τέλη προς* *τους ΟΤΑ α΄ βαθμού που αντιστοιχούν σε διαφορές ως προς την επιφάνεια ενός ακινήτου ή τη χρήση αυτού και αφορούν χρονικό διάστημα προγενέστερο της υποβολής δήλωσης, καθώς και τα συναφή με αυτές πρόστιμα, διαγράφονται. Ποσά που έχουν ήδη καταβληθεί δεν αναζητούνται. Η ρύθμιση του πρώτου εδαφίου δεν εφαρμόζεται στις περιπτώσεις, όπου οι οφειλές έχουν προκύψει ύστερα από έλεγχο*…»

4. Την εγκύκλιο 243/15-7-2020 «Γνωστοποίηση διατάξεων και οδηγίες εφαρμογής του θεσμικού πλαισίου για τη δήλωση – διόρθωση επιφανείας ακινήτων στους ΟΤΑ Α΄ βαθμού», όπου… *Βάσει ρητής πρόβλεψης που περιλαμβάνεται στο τελευταίο εδάφιο του άρθρου 51 παρ. 3 του Ν. 4647/2019,* περίπτωση διαγραφής βεβαιωμένων οφειλών ***δεν συντρέχει στις περιπτώσεις που αυτές προέκυψαν κατόπιν αυτεπάγγελτων ελέγχων ή διασταυρώσεων στοιχείων που πραγματοποιήθηκαν από τις αρμόδιες υπηρεσίες εσόδων των ΟΤΑ α. βαθμού***, χωρίς ωστόσο να συγκαταλέγονται, στην εν λόγω εξαίρεση τυχόν οφειλές που προέκυψαν μετά την προσκόμιση στοιχείων εκ μέρους των ενδιαφερομένων…»

Η απόφαση του συμβουλίου εκδίδεται ύστερα από αίτηση του οφειλέτη. Στις περιπτώσεις α΄ και γ΄ απαιτείται και η γνώμη της ταμειακής υπηρεσίας.

1. Τις διατάξεις του άρθρου 72 του Ν.3852/10, όπως αντικ. από το άρθρο 3 του Ν.4623/19, σύμφωνα με τις οποίες **η Οικονομική Επιτροπή αποφασίζει για τη διαγραφή χρεών και την απαλλαγή από προσαυξήσεις κατά το άρθρο 174 του Κώδικα Δήμων και Κοινοτήτων**,

Κατόπιν ελέγχου που έγινε από την υπηρεσία μας, και έχοντας υπόψη την παρ. 3 του άρθρου 51, του Ν. 4647/2019, (ΦΕΚ 53/11-3-2020), Την παρ. 3 του άρθρου 51, του Ν. 4647/2019, (ΦΕΚ 53/11-3-2020, ¨Στρατηγική αναπτυξιακή προοπτική των Ο.Τ.Α, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις», όπου … *βεβαιωμένες οφειλές από φόρους και τέλη προς* *τους ΟΤΑ α΄ βαθμού που αντιστοιχούν σε διαφορές ως προς την επιφάνεια ενός ακινήτου ή τη χρήση αυτού και αφορούν χρονικό διάστημα προγενέστερο της υποβολής δήλωσης, καθώς και τα συναφή με αυτές πρόστιμα, διαγράφονται. Ποσά που έχουν ήδη καταβληθεί δεν αναζητούνται. Η ρύθμιση του πρώτου εδαφίου δεν εφαρμόζεται στις περιπτώσεις, όπου οι οφειλές έχουν προκύψει ύστερα από έλεγχο*…» εντοπίστηκε η ακόλουθη περίπτωση, για την οποία θα πρέπει να πραγματοποιηθεί διαγραφή της εγγραφής από το βεβαιωτικό κατάλογο 19/18-9-2020, διότι η κ. Π. Ο., κάνοντας χρήση του ευεργετήματος της ως άνω νομοθεσίας, δήλωσε στην *ΠΛΑΤΦΟΡΜΑ ΔΗΛΩΣΗΣ ΔΙΟΡΘΩΣΗΣ Τ.Μ* , με ΜΑΔ : 1822262/25-7-2020, τα ορθά τετραγωνικά μέτρα του ακινήτου – οικοπέδου, επί της οδού Πειραιώς ., στην Κοινότητα Μοσχάτου, του Δήμου Μοσχάτου – Ταύρου και ως εκ τούτου απαλλάσσεται της οφειλής για τα έτη 2016-2019. Για το λόγο αυτό:

***ΕΙΣΗΓΟΥΜΑΣΤΕ ΣΤΗΝ ΟΙΚΟΝΟΜΙΚΗ ΕΠΙΤΡΟΠΗ***

Τη λήψη απόφασης σχετικά με την διαγραφή του ποσού των 1.805,46 ευρώ, πλέον προσαυξήσεων, από το βεβαιωτικό κατάλογο 19/18-9-2020 που αφορά ΤΑΠ ακινήτου, ιδιοκτησίας της κ. Π. Ο., κειμένου επί της οδού Πειραιώς, στην Κοινότητα Μοσχάτου, του Δήμου Μοσχάτου – Ταύρου, για τους λόγους που αναφέρονται στο ως άνω σκεπτικό.

Συνημμένα:

Τα σχετικά έγγραφα

Η ΠΡΟΪΣΤ.ΤΜ.ΕΣΟΔΩΝ Η Δ/ΝΤΡΙΑ ΟΙΚΟΝ. ΥΠΗΡΕΣΙΩΝ Ο ΑΡΜΟΔΙΟΣ ΑΝΤ/ΡΧΟΣ

ΣΤΑΡΙΔΑ ΜΑΡΙΑ ΧΑΛΚΙΟΠΟΥΛΟΥ ΔΕΣΠΟΙΝΑ ΒΑΣΙΛΕΙΟΣ ΓΡΟΥΜΠΑΣ